《渡江云 送叶道子之任临清守府》
清代·陈维崧

一鞭飞锦伞，凤城南去，红杏著花初。建牙男子事，千骑东方，送花上头居。

碧油幢捲，碾轻车、小猎平芜。风流甚、茸茸绿草，浅映绣蝥弧。

愁余。庾郎善赋，江令工文，任凭陵今古。总输与、军中陶侃，江上周瑜。

何时玉靶元戎队，劈黄獐、烂醉驼酥。毛锥子，问伊直一钱无。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。